CELEX: 62021CN0519
Language: fi
Date: 2021-08-24 00:00:00
Title: Asia C-519/21: Ennakkoratkaisupyyntö, jonka Curtea de Apel Cluj (Romania) on esittänyt 24.8.2021 – ASA v. Direcția Generală Regională a Finanțelor Publice Cluj

20.12.2021   
            
            
               FI
            
            
               Euroopan unionin virallinen lehti
            
            
               C 513/16
            
         
      Ennakkoratkaisupyyntö, jonka Curtea de Apel Cluj (Romania) on esittänyt 24.8.2021 – ASA v. Direcția Generală Regională a Finanțelor Publice Cluj
      (Asia C-519/21)
      (2021/C 513/24)
      Oikeudenkäyntikieli: romania
      
         Ennakkoratkaisua pyytänyt tuomioistuin
      
      Curtea de Apel Cluj
      
         Pääasian asianosaiset
      
      
         Valittaja: ASA
      
         Vastapuoli: Direcția Generală Regională a Finanțelor Publice Cluj
      
         Muut osapuolet: BP ja MB
      
         Ennakkoratkaisukysymykset
      
      
                  1)
               
               
                  Voidaanko arvonlisäverodirektiiviä 2006/[1]12/EY (1) yleisesti, ja erityisesti sen 9, 12, 14, 62, 63, 65, 73 ja 78 artiklaa, tulkita pääasiassa kyseessä olevan riita-asian kaltaisessa asiayhteydessä siten, että
                  
                              —
                           
                           
                              siltä osin kuin on kyse verotettavan tapahtuman toteutumisesta kiinteistöjen luovutukseen liittyvässä verollisessa liiketoiminnassa ja siltä osin kuin on kyse veron perusteen määräytymistavasta, verovelvollisia ovat myös ne luonnolliset henkilöt, jotka ovat sopimuspuolina sellaisessa oikeuskelpoisuutta vailla olevasta yhteenliittymästä tehdyssä sopimuksessa, joka on tehty verovelvollisen kanssa, joka on velvollinen maksamaan myynteihin sisältyvän veron, joka hänen olisi pitänyt suorittaa, kun otetaan huomioon, että yhteenliittymäsopimusta ei rekisteröity veroviranomaisissa ennen toiminnan aloittamista mutta se esitettiin mainituille viranomaisille ennen hallinnollisen veroseuraamuksen määräämistä?
                           
                        
            
                  2)
               
               
                  Voidaanko arvonlisäverodirektiiviä 2006/112 yleisesti, ja erityisesti sen 167 artiklaa, 168 artiklan a kohtaa, 178 artiklan a kohtaa ja 179 artiklaa, sekä suhteellisuusperiaatetta ja verotuksen neutraalisuuden periaatetta tulkita pääasiassa kyseessä olevan riita-asian kaltaisessa asiayhteydessä siten, että
                  
                              a)
                           
                           
                              verovelvolliselle voidaan myöntää oikeus verovähennykseen tapauksessa, jossa tämä ei ole veronmaksuvelvollinen eikä ole henkilökohtaisesti maksanut ostoihin sisältyvää arvonlisäveroa verollisten liiketoimien yhteydessä käytetyistä tavaroista ja palveluista ja jossa ostoihin sisältyvän arvonlisäveron maksavat/ovat maksaneet luonnolliset henkilöt, joiden ei ole todettu olevan verovelvollisen asemassa mutta jotka ovat sopimuspuolina sellaisessa oikeuskelpoisuutta vailla olevasta yhteenliittymästä tehdyssä sopimuksessa, joka on tehty verovelvollisen kanssa, joka on velvollinen maksamaan myynteihin sisältyvän veron, joka hänen olisi pitänyt suorittaa, kun otetaan huomioon, että yhteenliittymäsopimusta ei rekisteröity veroviranomaisissa ennen toiminnan aloittamista
                           
                        
                              b)
                           
                           
                              verovelvolliselle voidaan myöntää oikeus verovähennykseen pääasiassa kyseessä olevan riita-asian kaltaisessa erityisessä asiayhteydessä tapauksessa, jossa tämä ei ole veronmaksuvelvollinen eikä ole henkilökohtaisesti maksanut ostoihin sisältyvää arvonlisäveroa verollisten liiketoimien yhteydessä käytetyistä tavaroista ja palveluista ja jossa ostoihin sisältyvän arvonlisäveron maksaa/on maksanut luonnollinen henkilö, jonka on todettu olevan verovelvollisen asemassa, joka on sopimuspuolena oikeuskelpoisuutta vailla olevasta yhteenliittymästä tehdyssä sopimuksessa ja joka yhdessä verovelvollisen kanssa aikoo myös käyttää tai saattoi käyttää vähennysoikeuttaan, ja viimeksi mainitut ovat velvollisia suorittamaan myynteihin sisältyvän veron, joka heidän olisi pitänyt suorittaa, kun otetaan huomioon, että yhteenliittymäsopimusta ei rekisteröity veroviranomaisissa ennen toiminnan aloittamista?
                           
                        
            
                  3)
               
               
                  Mikäli näihin kysymyksiin vastataan kieltävästi ja/tai kun otetaan huomioon oikeusvarmuuden periaate,
                  voidaanko ottaa tutkittavaksi sellainen verovelvollisen, joka on velvollinen maksamaan arvonlisäveron ja siihen liittyvät kulut, esittämä vaade, joka kohdistuu luonnollisiin henkilöihin, joiden ei ole todettu olevan verovelvollisen asemassa ja jotka ovat sopimuspuolia oikeuskelpoisuutta vailla olevasta yhteenliittymästä tehdyssä sopimuksessa, joka on tehty verovelvollisen kanssa, joka on velvollinen suorittamaan myynteihin sisältyvän veron, joka hänen olisi pitänyt suorittaa, kun otetaan huomioon, että yhteenliittymäsopimusta ei rekisteröity veroviranomaisissa ennen toiminnan aloittamista, ja joka koskee oikeutta saada sellainen osuus verosta, joka on määritetty yhteenliittymäsopimuksessa osakkaille tehtävän voitonjaon osalta, kun kyse on verovelvollisen velvollisuudesta maksaa arvonlisävero ja siihen liittyvät kulut?
               
            
         (1)  Yhteisestä arvonlisäverojärjestelmästä 28.11.2006 annettu neuvoston direktiivi 2006/112/EY (EUVL 2006, L 347, s. 1).